Document ID: 32003R1402

Uredba Komisije (ES) št. 1402/2003
z dne 1. avgusta 2003
o določitvi seznama tabel in o opredelitvi pojmov v zvezi s statističnimi popisi površin, zasajenih z vinsko trto
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 357/79 z dne 5. februarja 1979 o statističnih raziskovanjih vinogradov [1], kakor je bila nazadnje spremenjena z Uredbo (ES) št. 2329/98 [2], in zlasti člena 4(2) Uredbe,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [3], kakor je bila nazadnje spremenjena z Uredbo (ES) št. 2585/2001 [4], ter zlasti člena 73 Uredbe,
ob upoštevanju naslednjega:
(1) Uredba Komisije (EGS) št. 991/79 z dne 17. maja 1979 o določitvi seznama tabel in o opredelitvi pojmov v zvezi s statističnimi popisi vinogradov ter o razveljavitvi uredb št. 143 in št. 26/64/EGS [5] je bila znatno spremenjena [6]. Zaradi jasnosti in racionalnosti je treba navedeno uredbo kodificirati.
(2) V skladu z Uredbo (EGS) št. 357/79 morajo države članice predložiti rezultate popisov v obliki seznama tabel, ki se sprejme v skladu s postopkom, določenim v členu 8 navedene uredbe.
(3) Da bi zagotovili primerljivost podatkov v teh tabelah, je treba določiti nekatere opredelitve pojmov v zvezi s popisi.
(4) Ukrepi, predvideni s to uredbo, so v skladu z mnenjem Stalnega odbora za kmetijsko statistiko in Upravnega odbora za vino -
SPREJELA NASLEDNJO UREDBO:
Člen 1
Oblika seznama tabel za popise površin, zasajenih z vinsko trto, je določena v Prilogi I.
Člen 2
1. Opredelitev pojmov v zvezi s popisi je podana v Prilogi II.
2. Ker statistični popisi zajemajo stanje ob koncu vinskega leta, se šteje, da je površina, zasajena z vinsko trto, ki je zasajena, ponovno zasajena ali cepljena med vinskim letom pred popisom, stara manj kakor eno leto.
Člen 3
Uredba (EGS) št. 991/79 se razveljavi.
Sklicevanja na razveljavljeno uredbo se razumejo kakor sklicevanja na to uredbo in se berejo v skladu s tabelo ujemanja iz Priloge IV.
Člen 4
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. avgusta 2003

Labels: 19
6